Ericu950/Stoicheia-meter-silver huggingface dataset:
ὕλη ἄψυχος τοῦ βασιλέως εἰκόνα φέρουσα τὴν ἑαυτῆς ὕβριν εἰς βασιλέα ἀνάγει ·
μορφὴ δὲ ζῶσα , ἣν ἐνεδύσατο ὁ θεὸς λόγος , ὑβριζομένη οὐκ ἐπὶ τὸν ἐνδυσάμενον τὴν ὕβριν ἀνήγαγε ;
νόει τοίνυν τὴν ἀξίαν καὶ μὴ ὕβριζε τὴν οἰκονομίαν .
ἀλλὰ ταῦτα μὲν ἱκανά 0 .
τὰ δὲ λείποντα τῇ θεωρίᾳ τοῦ θεοῦ λόγου ἑτέρῳ ταμιευσάμενοι λόγῳ , τάξει τὴν συμμετρίαν τιμήσωμεν καὶ θεῷ δόξαν ἀναπέμψωμεν , τῷ πατρὶ καὶ τῷ υἱῷ καὶ τῷ ἁγίῳ πνεύματι , νῦν καὶ ἀεὶ , καὶ εἰς τοὺς αἰῶνας τῶν αἰώνων .
ἀμὴν 0 .
χθὲς ἡμῖν ὁ λόγος εἰς τὴν τοῦ μεγάλου ἀετοῦ θεωρίαν κατέληξεν , ἀετοῦ τοῦ ὄντως μεγάλου , καὶ πνεύματι τὸν οὐρανὸν καὶ τὰς ὑπερκοσμίους δυνάμεις ὑπερβάντος , καὶ ἀπ αὐτῆς τῆς κορυφῆς τῶν ἁπάντων ἀρξαμένου .
ἰωάννης γὰρ ἡμῖν προεκήρυξε τὸ ἐν ἀρχῇ ἦν ὁ λόγος , καὶ περὶ τῆς ἀκτίστου φύσεως ἐφιλοσόφησεν ·
ὃς ὑπερέβη μὲν τὴν κτίσιν ἅπασαν ὑπὲρ πᾶσαν ἀετοῦ φύσιν , ὑπερέβη δὲ καὶ πάσης βροντῆς ἦχον , μόνος τὴν αἰώνιον καὶ ὑπερκόσμιον φιλοσοφίαν κηρύξας .
ἡ γὰρ βροντή , ἀγαπητοί , καὶ φοβεῖ καὶ ἀρδεύει ·
ἀρδεύει μὲν διὰ τῶν νεφῶν , φοβεῖ δὲ καὶ καταπλήττει διὰ τῆς φωνῆς .
μερίζεται τοίνυν καὶ ἡ Ἰωάννου φωνὴ ἀρδεύουσα μὲν τὴν ἐκκλησίαν , καταπλήττουσα δὲ τῶν αἱρετικῶν τὸ σύστημα .
ὅταν γὰρ τὰ μάταια εἴπωσιν , ὅταν γνόντας τὰ ὄντα , μὴ ὡς ὄντα εἰπεῖν τολμήσωσιν , ὅταν τὴν ἀνθρωπίνην διάλεκτον κατὰ τῆς θείας γραφῆς στρατεύσωσι .
τότε βοᾷ Ἰωάννης τὸ ἦν πρὸ τοῦ οὐκ ἦν ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεὸν , καὶ θεὸς ἦν ὁ λόγος , τῇ φωνῇ καταπλήττων τοὺς ἐναντίους , ἐπιμαρτυροῦντος τοῦ Δαυὶδ καὶ λέγοντος ·
ἀπὸ ἐπιτιμήσεώς σου φεύξονται , ἀπὸ φωνῆς βροντῆς σου δειλιάσουσιν .
ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεὸν , καὶ θεὸς ἦν ὁ λόγος .
ἐπειδὴ γὰρ ἀπαθὴς ἡ τοῦ λόγου γέννησις , λόγον λέγει , ἵνα ἀπὸ τῶν κατὰ σὲ τὰ ὑπὲρ σὲ παιδεύσῃ , ὅτι ὥσπερ ὁ νοῦς γεννῶν τὸν λόγον οὐ πάθει γεννᾷ , οὐ τέμνεται , οὐ ῥεῖ , οὐ δὲ ἄλλο τι τῶν σωματικῶν ὑφίσταται , οὕτω καὶ ἡ θεία καὶ ἀπαθὴς γέννησις ἄφραστος καὶ ἀκατάληπτος , οὐ τεμνομένη , οὐ μεριζομένη , ἀλλ ὑπὸ μὲν τῶν ἀσεβῶν καὶ ἀπίστων αἱρετικῶν τεμνομένη κακῶς , ὑπὸ δὲ τῆς εὐσεβείας ἑνουμένη καλῶς 0 .
διὰ τί τοῦτο παρῃτήσατο ὁ εὐαγγελιστὴς καὶ οὐκ εἶπεν ἐν ἀρχῇ ἦν ὁ υἱός ;
ἵνα μὴ ἡ τοῦ υἱοῦ προσηγορία πάθους γέννησιν εἰσαγάγῃ ·
ἀλλὰ λέγει αὐτὸν λόγον , ἵνα τὸ ἀπαθὲς παραστήσῃ τῆς γεννήσεως .
καὶ ἵνα μὴ προφορικὸν λόγον νομίσῃς , ἐπήγαγε ·
καὶ θεὸς ἦν ὁ λόγος ·
ἵνα ἀπὸ τοῦ μὲν λόγου τὸ ἀπαθὲς , ἀπὸ δὲ τοῦ θεοῦ τὴν ἀξίαν νοήσῃς 0 .
εἶτα εἰσηγησάμενος αὐτοῦ τὰ τῆς γεννήσεως , εἰσάγει καὶ τὸ δυνατὸν τῆς δημιουργίας ἀξίωμα ·
πάντα δι  αὐτοῦ ἐγένετο ·
πάντα τὰ γενόμενα , οὐχ ὡς οἱ τῶν αἱρετικῶν παῖδες καὶ τὸ πνεῦμα τὸ προσκυνητὸν τολμῶσι τῇ λέξει ταύτῃ συμπαραλαβεῖν λέγοντες 0 ·
πάντα δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἓν , ὃ γέγονεν ἐν αὐτῷ .
εἴ τι οὖν γέγονεν ἐν αὐτῷ , οὐχ ἡ ἄκτιστος φύσις τοῦ πνεύματος 0 .
ἀλλ εἴρηται , φησὶ , πάντα .
ἀλλ  ἡ τὰ πάντα φωνὴ οὐ περιλαμβάνει τὴν ἄκτιστον φύσιν μετὰ τῆς κτιστῆς .
εἰ δὲ τῇ πάντα φωνῇ προσέχων , κατετόλμησας τῆς ἁγίας φύσεως , ἐὰν ἀκούσῃς τοῦ κυρίου λέγοντος 0 ·
πάντες ὅσοι ἦλθον πρὸ ἐμοῦ , κλέπται ἦσαν καὶ λῃσταὶ , τί ἂν εἴποις ;
μωϋσῆν λῃστὴν ὀνομάζεις , καὶ τοὺς προφήτας κλέπτας προσαγορεύεις ;
πάντες γὰρ , ὅσοι πρὸ ἐμοῦ ἦλθον , κλέπται ἦσαν καὶ λῃσταὶ , φησίν .
ἡ δὲ ἔννοια μερίζει καὶ περὶ τίνων ὁ λόγος , καὶ πρὸς τίνας 0 .
καὶ νῦν περὶ δημιουργίας ὁ λόγος , καὶ τὴν δημιουργίαν λέγει δι αὐτοῦ γεγεννῆσθαι , οὐ τὴν τοῦ πνεύματος οὐσίαν , τὴν οὕτω γνωρίζουσαν τὰ τοῦ θεοῦ , ὡς τὸ τοῦ ἀνθρώπου πνεῦμα τὰ ἐν αὐτῷ , οὐδεὶς οἶδε τὰ τοῦ ἀνθρώπου , εἰ μὴ τὸ πνεῦμα τοῦ ἀνθρώπου τὸ ἐν αὐτῷ κατοικοῦν 0 1 .
εἰ οὖν τὸ πνεῦμα τὸ ἐμὸν ἀλλότριον τῆς ἐμῆς φύσεως , καὶ τὸ πνεῦμα τοῦ θεοῦ ἀλλότριον τῆς τοῦ θεοῦ φύσεως 0 1 ·
τὸ γὰρ πνεῦμα , φησὶ , πάντα ἐρευνᾷ , καὶ τὰ βάθη τοῦ θεοῦ .
ἀλλ ὁ αἱρετικὸς μὲν τὸ ἐρευνᾷ ἀκούει , τὴν δὲ ἔννοιαν κακῶς ἐκλαμβάνει .
εἰ γὰρ ᾔδει , φησὶ , τὸ πνεῦμα τὰ ἐν τῷ θεῷ , οὐκ ἂν ἠρεύνα ·
μαρτυρεῖ γὰρ αὐτοῦ τῇ ἀγνοίᾳ ἡ ἔρευνα .
εἰ τοίνυν τὸ ἐρευνᾷν τὸ πνεῦμα τὸ ἅγιον τὰ βάθη τοῦ θεοῦ , ἀγνοίας κατηγορίαν αὐτῷ ἐπάγει , ὅταν ἴδῃς τὸν θεὸν ἐρευνῶντα τὰς καρδίας τῶν ἀνθρώπων ἀγνοίας αὐτοῦ καταψηφίζῃ 0 ;
ἄκουε γοῦν τὸ πνεῦμα πάντα ἐρευνᾷ , καὶ τὰ βάθη τοῦ θεοῦ , οὕτω καὶ περὶ τοῦ θεοῦ φιλοσοφῶν ὁ δὲ ἐρευνῶν τὰς καρδίας , οἶδε τί τὸ φρόνημα τοῦ πνεύματος .
εἰ οὖν θεὸς ἐρευνᾷ ἀγνοῶν , καὶ τὸ πνεῦμα ἀγνοοῦν ἐρευνᾷ .
ἀλλὰ ἵνα μάθῃς ὅτι τὸ ἐρευνᾷν οὐκ ἀγνοοῦντός ἐστιν , ἀλλ εἰδότος , οὕτω καὶ τὰ τοῦ θεοῦ οὐδεὶς ἔγνω , εἰ μὴ τὸ πνεῦμα τοῦ θεοῦ 0 ·
καὶ γνῶσιν ἐπιγράφει τῷ πνεύματι , οὐ τὴν ἐκ τῆς φύσεως κατάληψιν , ἀλλὰ τὴν ἐκ τῆς φύσεως ἐπίγνωσιν .
τοιγαροῦν μὴ μέριζε τὴν ἀμέριστον φύσιν , μὴ τέμνε τὴν ἀδιαίρετον οὐσίαν ·
γνώριζε δὲ μᾶλλον τὴν δύναμιν ἀκριβῶς .
εἷς κέκληται ὁ πατὴρ καὶ ὁ υἱὸς καὶ τὸ πνεῦμα τὸ ἅγιον .
περὶ μὲν γὰρ τοῦ πατρὸς λέγει ὁ υἱός ·
ὅταν ἴδητε τὸν υἱὸν τοῦ ἀνθρώπου καθήμενον ἐκ δεξιῶν τῆς δυνάμεως 0 ·
καὶ δύναμιν εἰρηκὼς ἔστησε τὴν δόξαν , ἵνα θαυμάσῃς τὴν ἔννοιαν .
ὅθεν αὐτὸν τὸν πατέρα καὶ θεὸν καλῶν δύναμιν , πρὸς Καϊάφαν διαλεγόμενος ἔφη ·
ὅταν ἴδητε τὸν υἱὸν τοῦ ἀνθρώπου καθήμενον ἐκ δεξιῶν τῆς δυνάμεως 0 .
δύναμις οὖν ὁ πατήρ , δύναμις δὲ καὶ ὁ υἱός , Χριστὸς θεοῦ δύναμις καὶ θεοῦ σοφία 0 1 2 ·
δύναμις καὶ τὸ πνεῦμα τὸ ἅγιον 0 ·
λέγει οὖν ὁ σωτὴρ τοῖς μαθηταῖς ·
μείνατε ἐν Ἱερουσαλὴμ ἕως οὗ ἐνδύσησθε δύναμιν ἐξ ὕψους .
εἰδὼς οὖν , ἀγαπητέ , ἐν πατρὶ καὶ υἱῷ καὶ ἁγίῳ πνεύματι τὴν ὁμοίαν ταύτην δύναμιν , ἔχε τὴν πίστιν ἀσάλευτον ·
μὴ μερίσῃς τὴν δόξαν τὴν ἀκατάληπτον , ἀλλ  ἐπίγνωθι τὰς συνθήκας τοῦ φωτίσματος ·
βλέπε τοὺς υἱοὺς τῆς χάριτος διὰ τοῦ μεγάλου ἀρχιερέως ἀνθήσαντας , βλέπε τὰ τέκνα τοῦ φωτὸς δραμόντα πρὸς τοὺς κήρυκας τοῦ φωτός ·
δεῖ γὰρ τοὺς ἀπὸ τοῦ φωτίσματος ἀναγεννηθέντας δραμεῖν πρὸς τοὺς τὴν οἰκουμένην ἀναγεννήσαντας .
εἴπωμεν καὶ ἡμεῖς μετὰ τοῦ προφήτου καὶ τῶν ἀποστόλων ·
ἀνάβλεψον τοῖς ὀφθαλ μοῖς , καὶ ἴδε συνηγμένα τὰ τέκνα σου ·
ζῶ ἐγὼ , λέγει κύριος , ὅτι πάντας αὐτοὺς ἐνδύσῃ ὡς κόσμον νύμφης 0 .
ἔστηκε τοίνυν Ἡσαΐας σήμερον λέγων πρὸς τὰ τῶν φωτισθέντων πλήθη , τοὺς γεννηθέντας ἐκ πνεύματος ἁγίου , τοὺς ἀθρόον ἀνακαινισθέντας , τοὺς ἐν μιᾷ ῥοπῇ μεταβληθέντας , τοὺς ἀπὸ γηίνης καταστάσεως εἰς οὐράνιον εἰκόνα μεταποιηθέντας ·
ἐκπλήττεται γὰρ τίς εἶδε , τίς ἤκουσε τοιαῦτα , ὅτι ἔτεκεν ἡ γῆ τὰ τέκνα αὐτῆς ἐν ἡμέρᾳ μιᾷ , καὶ ἐτέχθη ἔθνος εἰς ἅπαξ ;
ταχεῖα γὰρ τοῦ πνεύματος ἡ ἀναγέννησις 0 ·
οὐκ ἀναμένει χρόνον , οὐ δουλεύει καιροῖς καὶ γενεαῖς , ἀλλ ἅμα βούλεται , ἅμα τίκτεται τὸ ἀναγεννώμενον .
ἔπρεπε τοῖς υἱοῖς τοῦ φωτὸς ἅπασαν τὴν ἀγορὰν πομπεύειν καὶ δοξάζειν καὶ ἀναφωνεῖν ἐκεῖνον τὸν δι αὐτοὺς ἐλθόντα κάτω , ἵνα ἅπασαν τὴν οἰκουμένην ἀναγάγῃ πρὸς ἑαυτὸν ἄνω .
χριστὸς κατῆλθεν ἐκ τῶν οὐρανῶν ·
κατῆλθεν οὑ μεταστὰς τῶν οὐρανῶν ·
ἀνῆλθεν οὐ μεταστὰς τῆς γῆς ·
οὔ τε γὰρ κατελθὼν τοὺς οὐρανοὺς ἐρήμους κατέλιπεν , οὔ τε ἀνελθὼν ἔρημον τὴν γῆν τῆς ἑαυτοῦ ἐπιστασίας ἀπέλιπεν .
ἔπρεπε τοῖς υἱοῖς τοῦ φωτὸς τὴν λαμπάδα τοῦ λόγου περιφέρειν ἐν ταῖς ἀγοραῖς ·
οὐχ ὑβρίζετο τὸ μυστήριον , οὐκ ἠτιμάζετο τῶν νεοφωτίστων ὁ χαρακτὴρ τῆς ἀληθείας .
ἔπρεπε καὶ αὐτοῖς ἐν πλατείαις ὑμνεῖν ·
σοφία γὰρ ἐν ἐξόδοις ὑμνεῖται , ἐν δὲ πλατείαις παρρησίαν ἄγει , ἐπ ἄκρων δὲ τειχέων κηρύττεται .
καθάρωμεν τὸν ἀέρα , ὃν ἐμίανε τὰ πορνικὰ ᾄσματα , καὶ ἔχρανάν ποτε βοαὶ ἀσεβῶν , καὶ ὀλολυγμοὶ τῶν ἐπιτελούντων τὰ τῶν δαιμόνων μιάσματα .
ἐκαθαρίσθησαν τῷ λόγῳ τοῦ φωτὸς καὶ ὁ ἀὴρ καὶ ἡ γῆ καὶ ὁ οὐρανός .
ὥσπερ γὰρ στενάζει καὶ ὁ οὐρανὸς καὶ ἡ γῆ ἐπὶ τῇ κακίᾳ τῶν ἀσεβῶν , οὕτως εὐφραίνεται πάλιν ἐπὶ τῇ δικαιοσύνῃ τῶν κατορθούντων ·
ὅταν μὲν γὰρ ἁμαρτάνῃ ἄνθρωπος , ἀγανακτεῖ ὁ οὐρανὸς , ἀγανακτεῖ δὲ καὶ ἡ γῆ , ἐξέστη ὁ οὐρανὸς ἐπὶ τούτῳ , καὶ ἔφριξεν ἡ γῆ , ὅτι δύο καὶ πονηρὰ ἐποίησεν ὁ λαός .
ὁρᾷς , πῶς φρίττει ὁ οὐρανὸς καὶ ἡ γῆ ἁμαρτανόντων τῶν ἀνθρώπων ;
μεταποιούντων δὲ ἑαυτοὺς εἰς εὐσέβειαν , εὐφραινέσθωσαν οἱ οὐρανοὶ καὶ ἀγαλλιάσθω ἡ γῆ ·
ῥηξάτω τὰ ὄρη εὐφροσύνην , καὶ οἱ βουνοὶ ἀγαλλίασιν , ὅτι ἐλέησεν ὁ θεὸς τόν λαὸν αὐτοῦ 0 .
λεγέτω καὶ ἡ ἐκκλησία ἡ τοσούτῳ ὄχλῳ καὶ λαῷ κομῶσα ·
ἐγὼ κατελείφθην ποτε μόνη , οὗτοι δὲ μοι ποῦ ἦσαν ;
ἐγὼ ἄτεκνος καὶ χήρα , τούτους δέ μοι τίς ἐγέννησε 0 ;
λεγέτω καὶ τὰ τέκνα τῆς ἐκκλησίας τὰ συνεχόμενα τῷ πλήθει πρὸς τὸν θεὸν τὴν φωνὴν τῶν προφητῶν ·
στενός μοι ὁ τόπος 0 ·
ποίησόν μοι τόπον , ἵνα κατοικήσω .
ὅτε γὰρ ἤκμαζε τὰ τῆς πλάνης , ὅτε ἐπενέμετο τὴν πόλιν ταύτην ἡ νομὴ τῆς αἱρέσεως , ἀνήλωτο τὰ τέκνα τῆς ἐκκλησίας ·
καὶ ὥσπερ ἀκρὶς ἐπελθοῦσα τῇ ὑπ οὐρανὸν , ἀναλίσκει τοὺς καρποὺς αὐτῆς , οὕτως ἡ φθοροποιὸς διδασκαλία τοὺς καρποὺς τῆς ὄντως διδασκαλίας ἀνήλισκε καὶ τῆς εὐσεβείας .
ἀλλὰ σήμερον , ἀγαπητοί , ἐξεβλήθη ἡ φθοροποιὸς διδασκαλία , καὶ εἰσῆλθεν ἡ σωτήριος χάρις ἀναγεννῶσα τὸν λαὸν , καὶ λέγουσα πρὸς αὐτόν ·
νῦν ἀνταποδώσω ἀντὶ τῶν γόνον , ὧν κατ έφαγεν ἡ κάμπη καὶ ἡ ἀκρὶς καὶ ἡ ἐρυσίβη .
τί φιλονεικεῖς , αἱρετικέ , μετὰ ἰουδαίων κρύψαι τὴν δόξαν τοῦ μονογενοῦς ;
ἐκεῖνοι μὲν ἔκρυψαν τὴν ἀνάστασιν , ὅσον ἐπ αὐτοῖς 0 ·
σὺ δὲ κρύπτεις τὴν θεότητα , ὅσον ἐπὶ σοί 0 .
ἀλλ οὔ τε ἐκεῖνοι ἐπιγράφουσι τὴν ἀλήθειαν οὔ τε σὺ συνῆκας τὴν εὐσέβειαν .
ἄκουε γοῦν ἐκάλυψεν οὐρανοὺς ἡ ἀρετὴ αὐτοῦ ;
καὶ τῆς αἰνέσεως αὐτοῦ πλήρης ἡ γῆ 0 .
τῆς αἰνέσεως , οὐ τῆς καταλήψεως 0 ·
πίστεως , οὐκ ἐξετάσεως 0 ·
ἀγάπης , οὐ ζητήσεως 0 .
οὐ ζητεῖν ἐδιδάχθημεν , ἀλλὰ πιστεύειν ἐπαιδεύθημεν ·
πιστεύοντες φωτιζόμεθα , οὐ πολυπραγμονοῦντες βαπτιζόμεθα .
μὴ ἀπατάτω σε τῶν αἱρετικῶν τὰ συστήματα ·
βάπτισμα γὰρ ἔχουσιν , οὐ φώτισμα ·
καὶ βαπτίζονται μὲν σώματι , ψυχῇ δὲ οὐ φωτίζονται .
ὥσπερ γὰρ καὶ σίμων ἐβαπτίσθη , ἀλλ οὐκ ἐφωτίσθη , οὕτω καὶ αὐτοὶ ἀκολούθως εὑρίσκονται .
ἀγαλλιάσθω τοίνυν τὰ πνεύματα τῶν ἀποστόλων τὰ τῇ πνευματικῇ σαγήνῃ τὸν πολὺν τοῦτον λαὸν σαγηνεύσαντα διὰ τοῦ ἁγίου πνεύματος .
νῦν πεπλήρωται ἐν ὀφθαλμοῖς ἡμῶν ἐν ταῖς ἐσχάταις ἡμέραις , λέγει ὁ θεός , οὐκέτι μὴ εἴπωσιν , ἰδοὺ ἡ κιβωτὸς διαθήκης ἁγίου Ἰσραήλ ·
ἀντὶ τοῦ ἡ παλαιὰ λατρεία 0 ·
οὐ δὲ μὴ ἀναβήσεται εἰς τὴν καρδίαν αὐτῶν ἡ διαθήκη τῆς κιβωτοῦ .
ὅτι ἰδοῦ ἐγὼ ἀποστέλλω πολλοὺς θηρευτὰς καὶ ἁλιεῖς 0 .
περιέγραψε τὴν κιβωτὸν τὴν παλαιὰν καὶ εἰσήγαγε τὴν κιβωτὸν τῆς ἐκκλησίας τὴν μὴ ἀπολλυμένην .
ἀποστέλλω πολλοὺς θηρευτὰς καὶ ἁλιεῖς .
ὢ ξένης ἁλιείας 0 .
ὁ χθὲς ἁλιευθεὶς σήμερον ἁλιεύει ·
ἐπληρώθη γὰρ ἡ γῆ τῆς δόξης τοῦ Χριστοῦ , καὶ πεπλήρωται τῆς πίστεως τῆς οἰκουμένης τὰ πέρατα .
μὴ οὖν ὕβριζε τὴν ἀξίαν διὰ τὴν οἰκονομίαν .
παρὰ ἰουδαίοις ἐξῆλθεν ὁ λόγος , ὅτι ἐπράθη ἡ ἀνάστασις , καὶ ἐξῆλθεν ὁ λόγος , ὅτι οἱ μαθηταὶ αὐτοῦ ἔκλεψαν αὐτόν .
ἐκεῖνοι μὲν οὖν ἀπεφήναντο θάνατον κατὰ τοῦ σώματος , οἱ δὲ τὴν θεολογίαν , ὅσον ἐπ αὐτοῖς , ἐνηχοῦσιν .
ἀλλὰ παρ ἐκείνοις μὲν ἡ πλάνη πολιτεύεται σήμερον , παρὰ δὲ τῇ ἐκκλησίᾳ ζωὴ αἰώνιος κηρύττεται .
καὶ , εἰ βούλει , ἔχεις καὶ εἰκόνα παλαιάν ·
ὥσπερ γὰρ ὅτε ἐπεβούλευσαν τῷ Ἰωσὴφ οἱ ἀδελφοί , Ἰακὼβ καὶ ὁ οἶκος αὐτοῦ ἐπένθει αὐτὸν σφόδρα , ἀλλ  ἡ Αἴγυπτος εἶχεν αὐτὸν ζῶντα καὶ βασιλεύοντα ·
οὗτος παρὰ τῷ Ἰακὼβ νεκρὸς ἐπενθεῖτο , ἐν δὲ τῇ Αἰγύπτῳ ζῶν ἐβασίλευεν ·
οὕτω καὶ νῦν παρὰ μὲν τῇ συναγωγῇ καὶ τῇ τῶν αἱρετικῶν μανίᾳ νεκρὸς νομίζεται ·
νεκροῦσι γὰρ τὴν θεολογίαν οἱ πίστιν ἀναιροῦντες καὶ ζήτησιν εἰσάγοντες ·
παρ ἡμῖν δὲ βασιλεύει ζῶν καὶ ἀξίως προσκυνούμενος .
ἀλλ ὄντως ἰσχυρὸς ὁ τοῦ θεοῦ λόγος , ἀήττητος ἡ τῶν ἀποστόλων διδασκαλίᾳ 0 ·
ὥστε οὐκ εἰκῇ κάμνει Παύλου ἡ φωνὴ συνηγορήσαντος τῇ ἀληθείᾳ .
ἀλλ οὖν εἰπέ , ὦ μακάριε Παῦλε , ὑπὲρ τῆς ἀληθείας κινούμενος , ἀγανάκτησον ὑπὲρ τῆς πίστεως , ἀγανακτῶν εἰπὲ τοῖς αἱρετικοῖς ·
πόθεν ἐδιδάχθητε τὰ ἀριστοτελικά ;
τίς τὸν πλάτωνα προετίμησε τῶν εὐαγγελίων ;
τίς ἐξέβαλε τὸ κήρυγμα τῆς πίστεως καἰ εἰσήγαγε τὴν ἄπιστον ζήτησιν ;
ποῦ ἔγνως τὸ ἀγέννητος καὶ τὸ γεννητός ;
κατέλιπες πατέρα , διέπτυσας τοῦ υἱοῦ τὴν προσηγορίαν , ἀναξίαν ἐνόμισας τὴν τοῦ πνεύματος ἀξίαν , εἰς ἀνθρώπινα ῥήματα τρέπῃ .
ἀπώλετο πίστις ἐκ τοῦ στόματος αὐτῶν .
τί εἶπε Πέτρος καὶ ἐμακαρίσθη ;
σὺ εἶ ὁ Χριστὸς ὁ υἱὸς τοῦ θεοῦ .
οὐκ εἶπε , σὺ εἶ τὸ γέννημα τοῦ ἀγεννήτου , ἀλλὰ σὺ εἶ ὁ Χριστὸς ὁ υἱὸς τοῦ θεοῦ .
ὅτε ἀπεκάλυπτεν αὐτῷ ὁ πατὴρ τὴν σοφίαν , οὐκ ᾔδει καταλαβεῖν ;
μὴ γὰρ οὐκ ἠδύνατο εἰπεῖν ὁ Χριστὸς τοῖς ἀποστόλοις , ὅτε ἐκέλευσεν αὐτοῖς βαπτίζειν , πορευθέντες βαπτίσατε τὰ ἔθνη εἰς τὸ ὄνομα τοῦ ἀγεννήτου καὶ γεννητοῦ ;
ἀλλὰ ὄνομα εὗρε σοφώτερον τῶν μυστικῶν παραδόσεων .
περιγράφεις τὰ θεῖα , ἀναιρεῖς τὴν πίστιν , καὶ εἰσάγεις ζήτησιν ·
ἀλλὰ φοβήθητι , ἐχθρέ ·
πέτρος κατέχει τὰς κλεῖς ·
ἐπειδὴ γὰρ εἶπε , σὺ εἶ ὁ Χριστὸς ὁ υἱὸς τοῦ θεοῦ , κλεῖς ἔλαβεν .
οὓς δ  ἂν βλέπῃ Πέτρος υἱὸν λέγοντας , τούτοις ἀνοίγει τὴν θύραν τῆς βασιλείας ·
ὅσους δὲ ἂν εὕρῃ κτίσμα λέγοντας καὶ βλασφημοῦντας , τούτοις ἀποκλείει τὴν θύραν τῆς ἐκκλησίας .
οὐ πρότερον γὰρ ἔλαβε τὰς κλεῖς , ἕως εἶπε , σὺ εἶ ὁ υἱὸς τοῦ θεοῦ ·
τότε κ ἀκεῖνος ἀκούει παρ  αὐτοῦ ·
μακάριος εἶ , Σίμων βὰρ Ἰωνᾶ ·
σοὶ δώσω τὰς κλεῖς τῆς βασιλείας τῶν οὐρανῶν .
μετὰ τὴν ὁμολογίαν ἡ ἐξουσία , μετὰ τὴν πίστιν ἡ παράδοσις τῆς ἐκκλησίας καὶ τῆς βασιλείας 0 1 2 .
ἀλλ  οἱ μὲν κατὰ τοῦ υἱοῦ στρατεύονται , οἱ δὲ κατὰ τοῦ ἁγίου πνεύματος παρατάττονται ·
οὐδὲν δὲ ὄφελος τὸν Χριστὸν μὲν ὁμολογούντων καὶ πνεῦμα ἅγιον ἀθετούντων 0 ·
ὥσπερ οὐδὲν ὄφελος τῶν τὸν πατέρα ὁμολογούντων καὶ υἱὸν ἀθετούντων 0 .
ὁμολογοῦσι γὰρ καὶ Ἰουδαῖοι τὸν πατέρα , τὸν υἱὸν ἀρνούμενοι , καὶ οὐκ ἔχουσι ζωὴν αἰώνιον .
ὁ παρορῶν τοῦ υἱοῦ τὴν δόξαν , οὐ δεκτέος παρὰ τῷ πατρί 0 .
καὶ γὰρ οἱ φίλοι τοῦ Ἰὼβ τῷ θεῷ μὲν συνῆλθον , τὸν δὲ Ἰὼβ κατέκριναν ·
ὁ δὲ θεὸς οὐ δὲ τοὺς συνηγορήσαντας αὐτῷ ἀπεδέξατο , ἀλλὰ λέγει ·
διὰ τί κατελαλήσατε κατὰ τοῦ θεράποντός μου Ἰώβ ;
εἰ κατὰ τοῦ Ἰὼβ εἰρηκότας τοὺς φίλους καὶ αὐτὸν δοξάσαντας οὐκ ἐδέξατο , τοὺς τὸν υἱὸν ἀθετοῦντας καὶ αὐτὸν ὁμολογοῦντας , δέξηταί ποτε ;
οὐδαμῶς 0 .
ὁ γὰρ , φησί , μισῶν ἐμέ , καὶ τὸν πατέρα μου μισεῖ .
ὁμοίως ὥσπερ οὐ δέχεται πατὴρ τὴν εἰς αὐτὸν τιμὴν τοῦ υἱοῦ ἀθετουμένου , οὕτως οὐ δὲ πατὴρ καὶ υἱὸς ἀθετουμένου τοῦ ἁγίου πνεύματος 0 1 .
παῦλος γοῦν εὗρε πρὸς τὰ αἱρετικὰ ζιζάνια ἀρχὴν μὲν λαβόντα , οὐδέποτε δὲ παῤῥησίαν δεξάμενα .
ἐν Ἐφέσῳ γὰρ τῆς Ἀσίας εὑρίσκει τινὰς βαπτισθέντας καὶ εἰ πνεῦμα ἅγιον ἐλάβετε πιστεύσαντες ;
οἱ δὲ ἔφησαν οὐ δὲ εἰ ἔστι πνεῦμα ἅγιον ἠκούσαμεν .
εἶτα ἡ γενναία φωνή 0 ·
εἰς τί οὖν ἐβαπτίσθητε ;
παιδευσάτω Πέτρος τὴν ἐκκλησίαν καὶ Παῦλος μὴ αἱρετικὰ πλέκειν συζητήματα .
πόθεν ἡ δυσώνυμος Εὐνομίου προσηγορία 0 ;
πόθεν τὰ αἱρετικὰ σπέρματα 0 ;
ὄντως ἀπώλετο ἡ ἀλήθεια παρὰ τοῖς ἀσεβέσι καὶ ἐκράτησεν ἀριστοτελικὴ διδασκαλία .
τοὺς ὅρους τῆς ἀνθρωπίνης φύσεως λαμβάνεις ἐπὶ τῆς θείας καὶ ἀγεννήτου καὶ γεννητὸν λέγεις ;
σὺ δέ , φησί , τί λέγεις τὸν πατέρα ;
ἀγέννητον λέγω , ἀλλ οὐχ ὡς σύ 0 ·
λέγω ἀγέννητον τὸν πατέρα , ἐπεὶ μὴ ἐγεννήθη .
ἀλλὰ καὶ τὸν Ἀδὰμ λέγω ἀγέννητον , ἐπειδὴ μὴ ἐγεννήθη , ἀλλ ἐπλάσθη .
μὴ ξένιζε τοὺς ἀκροατὰς ·
ταῦτα πλάσματα 0 ·
ἀγέννητος ὁ πατὴρ καὶ πολλὰ ἕτερα ἀγέννητα 0 .
λέγεται μὲν οὖν ἀγέννητον πᾶν τὸ μὴ γεννώμενον ·
λέγεται ἀγέννητον καὶ πᾶν τὸ γιγνόμενον , μηδέπω γενόμενον ·
ἡ ἀνάστασις τῶν νεκρῶν ἀγέννητος νῦν 0 ·
γίνεται γὰρ , ἀλλ οὔπω γέγονεν , καὶ ἔστιν ἀκατασκεύαστος , μηδέπω γεννωμένη .
λέγεται ἀγέννητον καὶ τὸ μηδέποτε μή τε γινόμενον , μή τε γενέσθαι ὀφεῖλον , οἷον πολλὰ ἀγέννητα 0 ·
ἐπεὶ οὖν οἱ προφῆται , καὶ ἐθεώρουν τέσσαρα θηρία ἐξερχόμενα ἐκ τῆς θαλάσσης 0 ·
καὶ ἦν τὸ πρῶτον θηρίον ὡσεὶ λέαινα , καὶ πτερὰ αὐτοῦ ὡς ἀετοῦ 0 1 .
καὶ ποῦ , εἰπέ μοι , ἐθεάσω θηρίον λεαίνης οὕτω διεσκευασμένην ἔχον τὴν κατάστασιν ;
ποῦ εἶδες θηρίον ἔχον ὄνυχας σιδηροῦς καὶ ὀδόντας χαλκοῦς ;
ταῦτα δὲ εἰς θεωρίαν ἀνέπλαττεν ὁ προφήτης ·
οὐ μὴν ἐγένετο , οὐ δὲ γίνεται , ἀλλ ἔστι τὸ θηρίον ἐκεῖνο ἀγέννητον , μηδεπώποτε γενόμενον , ἀλλ ὠνομάσθη μόνον .
ποῖαι γυναῖκες ἐγένοντο πτερὰ ἔχουσαι , οἵας οἶδε Ζαχαρίας πτερὰ φερούσας ;
ποῦ ἐθεάσω πάρδαλιν ἔχουσαν πτερά ;
ταῦτα δὲ πάντα ἐξηγεῖται ὁ μακάριος Δανιήλ .
ἢ ποῦ ἐθεάσω ἀνδριάντα ἀπὸ χρυσοῦ καὶ ἀργύρου καὶ χαλκοῦ καὶ σιδήρου καὶ ὀστράκου τὴν κατασκευὴν ἔχοντα , οἷον εἶδε Δανιὴλ ;
ἕκαστον δὲ τούτων ἀγέννητον 0 ·
οὐ γὰρ ἐγένετο ·
ἀνεγράφη δὲ ὡς πλάσμα καὶ θεωρία 0 .
μὴ τοίνυν νομίσῃς μέγα τι τῷ πατρὶ χαρίζεσθαι τῷ λέγειν αὐτὸν ἀγέννητον , διὰ τὸ πολλὰ καὶ ἕτερα μὴ γεγεννημένα λέγεσθαι ἀγέννητα .
οἶδα ὅτι βαθὺς ὁ λόγος 0 ·
ἀλλ ἵνα ἐλέγξω τὴν αἱρετικὴν κακίαν , εἰς τούσδε τοὺς τόπους ἐλήλυθα .
λέγεται καὶ ἄνθρωπος ἀγέννητος ὁ μὴ γεννηθείς .
καὶ εἰ μὴ ἐγεννήθη , φησὶ , πῶς λέγεται ;
δείκνυμί σοι ἄνθρωπον μὴ γεννηθέντα ·
οὐαὶ τῷ ἀνθρώπῳ ἐκείνῳ , δι οὗ παραδίδοται ὁ υἱὸς τοῦ ἀνθρώπου ·
συνέφερεν αὐτῷ , εἰ μὴ ἐγεννήθη .
καὶ πῶς αὐτῷ συνέφερε ;
τῷ γὰρ μὴ ὄντι οὐδὲν οὔ τε συμφέρει οὔ τε ζημίαν φέρει .
μακάριος ὁ τεθνηκὼς μᾶλλον ἢ ζῶν , καὶ ὑπὲρ τοὺς δύο ὁ μὴ γεννηθεὶς 0 1 .
καὶ εἰ μὴ ἐγεννήθη , πῶς μακάριος 0 ;
βλέπε ὀνόματα ἀγεννήτου φύσεως .
εἶπεν ἄνθρωπον τὸν μὴ γεννηθέντα μη δὲ πλασθέντα μακάριον .
ὥστε τοῦ ἀγεννήτου προσηγορία οὐ φύσιν θείαν ἑρμηνεύει οὐ δὲ ὡς σὺ λέγεις .
ἀγέννητον οὐσίαν σημαίνει , οὐ τιμὴν τῷ πατρὶ φέρει ·
ὄντων καὶ ἑτέρων παρὰ τῷ προφήτῃ ὀνομάτων ἀγεννήτων τε καὶ γεννητῶν , καθὰ προαποδέδεικται ·
ἀλλὰ τὸ μὴ γεγονὸς δείκνυσι μόνον .
ἀλλ εἴπωμεν πρὸς αὐτοὺς διηγήσαντό μοι παράνομοι ἀδολεσχίας , ἀλλ οὐχ ὡς ὁ νόμος σου , κύριε 0 .
τὴν Πέτρου δέξαι φωνὴν , Χριστὸς κατὰ σάρκα , ὁ ὢν ἐπὶ πάντων θεὸς εὐλογητὸς εἰς τοὺς αἰῶνας .
τὸ πνεῦμα τὸ ἅγιον προσκυνείσθω , ἀνυμνείσθω , δοξαζέσθω .
ἐκ τῶν θείων γραφῶν θεολογοῦμεν , κ ἂν θέλωσιν οἱ ἐχθροὶ κ ἂν μὴ ·
μαρτυρήσει δέ μοι καὶ οὐκ οἴδατε ὅτι ναὸς θεοῦ ἐστε ;
καὶ τίς ὁ κατοικῶν 0 ;
καὶ πνεῦμα θεοῦ οἰκεῖ ἐν ὑμῖν .
ἄλλο οὖν ναὸς , καὶ ἄλλος ὁ ἐνοικῶν 0 1 .
οὐκ ἤκουσας Ἀνανία , ἱνατί ἐπείρασεν ὁ σατανᾶς τὴν καρδίαν σου ψεύσασθαί σε τὸ πνεῦμα τὸ ἅγιον ;
οὐκ ἐψεύσω ἀνθρώποις , ἀλλὰ τῷ θεῷ .
ἀλλὰ φασὶν οἱ αἱρετικοί , οὐ τὸ πνεῦμα ἐκάλεσε θεόν , ἀλλ ἐπειδὴ τὸ πνεῦμα ἐκ τοῦ θεοῦ ἀπεστάλη .
ὁ ὑβρίζων , φησί , τὸ πνεῦμα , τὸν θεὸν ὑβρίζει τὸν ἀποστείλαντα τὸ πνεῦμα .
ἀλλ  , ἄφρον καὶ ἀλόγιστε 0 ·
οὐδεμία γὰρ ἄλλη πρέπουσα τῷ ἀθέῳ προσηγορία , εἰ μὴ ἡ τοῦ ἄφρονος 0 ·
εἶπε γὰρ ἄφρων ἐν καρδίᾳ αὐτοῦ , οὐκ ἔστι θεός ·
οὐκ εἶπεν , ὡς σὺ ἐνόησας .
εἰ γὰρ ἡ τοῦ πνεύματος ὕβρις εἰς θεὸν ἀνέτρεχεν ὡς ἀποστείλαντα , ἐχρῆν εἰπεῖν ·
οὐκ ἐψεύσω τῷ πνεύματι , ἀλλὰ τῷ θεῷ .
ἀλλὰ ταῦτα μὲν εἰς τοσοῦτον 0 ·
δεῖ γὰρ τῇ ἀποστολικῇ χορείᾳ παραχωρῆσαι τὴν ἁγίαν τριάδα , ἣν ὁ πατὴρ καταγγέλλει .
τριὰς ἀποστόλων μάρτυς τῆς οὐρανίου τριάδος 0 .
χορεύσωμεν οὖν εἰλικρινῶς καὶ εἴπωμεν ·
πολλὰ τὰ τέκνα τῆς ἐρήμου μᾶλλον ἢ τῆς ἐχούσης τὸν ἄνδρα 0 1 ·
ἤγουν , ἡ πᾶσα αἵρεσις ἡ ἄνθρωπον ἔχουσα διδάσκαλον καὶ οὐ θεόν 0 .
γένοιτο δὲ εὐχαῖς καὶ πρεσβείαις τοῦ κοινοῦ πατρὸς καὶ διδασκάλου , ἀποστόλοις πάντας ἡμᾶς καὶ μάρτυσιν ἐν ὀρθοδόξῳ πίστει συναυλίζεσθαι , ἐν Χριστῷ Ἰησοῦ τῷ κυρίῳ ἡμῶν , ᾧ ἡ δόξα καὶ τὸ κράτος σὺν τῷ πατρὶ , ἅμα τῷ ἁγίῳ πνεύματι , νῦν καὶ ἀεὶ , καὶ εἰς τοὺς αἰῶνας τῶν αἰώνων 0 .
πᾶσα μὲν ἡμέρα φαιδρὰ τὴν ἡλιακὴν ἀκτῖνα φέρουσα καὶ τὸ κοινὸν κατεστολισμένη φῶς 0 .
Οὕτω γὰρ καὶ ὁ δεσπότης καλλωπίσας τὴν κτίσιν , παρήγαγεν εἰς μέσον .
ἔχει δὲ πλέον εἰς εὐφροσύνην ἡμέρα ἑορτῆς πανηγυρικὴ καὶ πανέορτος λόγῳ καὶ λατρείᾳ θεοῦ τετιμημένη .
διπλῆν ἐπιδείκνυσι τὴν εὐπρέπειαν , τό τε τῆς φύσεως ἄνθος φέρουσα καὶ τὸ τῆς εὐσεβείας κάλλος ἐπιδεικνύουσα .
τοιαύτη καὶ ἡ σήμερον ἑορτή , τὸν μὲν αἰσθητὸν τοῦ σώματος ὀφθαλμὸν καταλάμπουσα , τὸ δὲ νοερὸν ὄμμα τῆς διανοίας ταῖς ἀκτῖσι τοῦ λόγου φωτίζουσα 0 .
ἔστι γὰρ σήμερον μία τῶν τριῶν τῶν ἐπισήμων καὶ τῶν ἐν νόμῳ κηρυττομένων καὶ διὰ τῆς εὐαγγελικῆς χάριτος ᾀδομένων .
ἐν ταύτῃ τῇ ἡμέρᾳ κατὰ τὴν παλαιὰν διαθήκην ἐδόθη νόμος .
ἐν ταύτῃ κατὰ τὴν νέαν χάριν ἐδόθη τοῦ πνεύματος ἡ ἐπιφοίτησις ·
ἐν ταύτῃ τῇ ἡμέρᾳ Μωϋσῆς τοῦ νόμου τὰς πλάκας ἐδέξατο .
ἐν ταύτῃ τῇ ἡμέρᾳ ὁ χορὸς τῶν ἀποστόλων ἐδέξατο τοῦ πνεύματος τὴν κάθοδον ἀντὶ τῶν πλακῶν τῶν δοθεισῶν διὰ Μωϋσέως .
ἡ ἐπιστολὴ ἡμῶν ὑμεῖς ἐστε , ἐγγεγραμμένη οὐκ ἐν πλαξὶ λιθίναις , ἀλλ ἐν πλαξὶ καρδίας σαρκίναις .
ζητεῖτε δὲ εἰ ἀληθῶς κατὰ ταύτην τὴν ἡμέραν ἐδόθη ὁ νόμος .
Οὐ γὰρ ῥητῶς ἐγγέγραπται ἐν τῇ παλαιᾷ διαθήκῃ ὅτι τῇ πεντηκοστῇ ἐδόθη νόμος ·
ἀλλὰ τοῖς ἐρευνῶσι τὰ θεῖα γράμματα ἀνακύπτει θησαυρὸς τῆς γνώσεως .
ἴδωμεν οὖν ποία ἡμέρα καθ ἣν ἐδόθη νόμος .
τῷ τρίτῳ μηνὶ ἐξελθόντων αὐτῶν ἐκ γῆς Αἰγύπτου , εἶπε κύριος τῷ Μωϋσῇ ·
καταβὰς διαμάρτυραι τῷ λαῷ , καὶ ἁγνίσουσιν ἑαυτοὺς σήμερον καὶ αὔριον καὶ τῇ τρίτῃ ἡμέρᾳ ὀφθήσομαι .
τῷ πρώτῳ μηνὶ ἔξοδος Αἰγύπτου 0 ·
τεσσαρεσκαιδεκάτη δὲ ἦν τοῦ πρώτου μηνός .
τίθει τὴν τεσσαρεσκαιδεκάτην ἡμέραν , μετ ἐκείνην καὶ τὰς ἡμέρας πληρούσας τὸ μῆνα , τουτέστι , δεκαεπτά , καὶ τὰς τριάκοντα τοῦ δευτέρου .
διαμάρτυραι τῷ λαῷ σήμερον καὶ αὔριον καὶ τῇ τρίτῃ ἡμέρᾳ τοῦ μηνὸς ὀφθήσομαι .
τριάκοντα οὖν τοῦ δευτέρου , δεκαεπτὰ δὲ τοῦ πρώτου καὶ τρεῖς τοῦ τρίτου 0 1 .
καὶ βλέπε τῶν πραγμάτων τὴν συμφωνίαν .
ὅτε ὤφθη ὁ θεὸς ἐν τῷ ὄρει Σινᾶ , ὤφθη ὡς πῦρ καιόμενον .
ὅτε ἐπεφάνη τὸ πνεῦμα τὸ ἅγιον τοῖς ἀποστόλοις , ἐπεφάνη ἐν εἴδει πυρός ·
ἐμερίσθησαν γὰρ γλῶσσαι ὡσεὶ πυρὸς καὶ ἐκάθισεν ἐφ ἕνα ἕκαστον αὐτῶν .
καὶ ὥσπερ , ἀδελφοί , ἐπιφαινομένου τοῦ θεοῦ κατὰ τὴν παλαιὰν διαθήκην πολλὰ ἦν τὰ δορυφοροῦντα φόβητρα .
καὶ γὰρ καὶ γνόφος καὶ θύελλα καὶ σάλπιγξ καὶ βροντὴ περιεῖχε τὸ ὄρος , ἵνα παρασκευάσῃ τὸν λαὸν εἰς φόβον τοῦ νομοθέτου .
Οὕτω καὶ τοῦ ἁγίου πνεύματος μέλλοντος ἐπιφοιτᾶν , ἵνα μὴ τὸ αὔθωρον τῆς παρουσίας εἰς ῥᾳθυμίαν ἐνέγκῃ τοὺς δεχομένους , ἀλλὰ μάθωσι τοῦ πνεύματος τὴν ἀξίαν ἐπιφοιτῶσαν , ὥσπερ ἐν τῷ ὄρει γνόφος καὶ θύελλα προέδραμεν , οὕτω καὶ ἐπὶ τοῦ πνεύματος ἐγένετο .
ἐν τῷ συμπληροῦσθαι τὴν ἡμέραν τῆς πεντηκοστῆς ἐγένετο ἦχος ὥσπερ φερομένης πνοῆς βιαίας .
καὶ τότε ὤφθη τὸ πνεῦμα τὸ ἅγιον καὶ συνέσεισε τὸν οἶκον , μεριζόμενον οὐ τὴν φύσιν , ἀλλὰ τὰς ἐνεργείας μερίζον .
Οὐ γὰρ διαιρεῖται τὸ πνεῦμα , ἀλλὰ διαιρεῖ τὰ χαρίσματα , Ταῦτα δὲ πάντα ἐνεργεῖ τὸ ἓν καὶ τὸ αὐτὸ πνεῦμα , διαιροῦν ἰδίᾳ ἑκάστῳ , καθὼς βούλεται , διαιροῦν , οὐ διαιρούμενον , μερίζον , οὐ μεριζόμενον , αὐθεντοῦν , οὐκ αὐθεντίᾳ ὑποκείμενον .
ὁ δὲ θεός ἐστιν ὁ ἐνεργῶν τὰ πάντα ἐν πᾶσιν , τὴν αὐτὴν φωνὴν εἶπε καὶ ἐπὶ τοῦ πνεύματος Ταῦτα δὲ πάντα , ἐνεργεῖ τὸ ἓν καὶ τὸ αὐτὸ πνεῦμα .
ἀλλ ἐκλήθη τὸ ἅγιον πνεῦμα παράκλητον .
διὰ τὶ ἀλλ ἢ διὰ τὸ παρακαλεῖν ἀνθρώπους , τουτέστι , παραμυθεῖσθαι 0 ;
ἐπὶ δὲ τῆς γραφῆς τὸ ἰδίωμα τοῦτο εὑρήσεις .
παράκλησιν λέγει ὁ ἀπόστολος τὴν παραμυθίαν .
παρακαλεῖ δὲ οὐχ ὡς δεύτερον θεοῦ , ἀλλ ὡς θεός 0 .
καὶ γὰρ θεοῦ ἴδιον τὸ παρακαλεῖν 0 .
ὑπὲρ Χριστοῦ πρεσβεύομεν , ὡς τοῦ θεοῦ παρακαλοῦντος δι ἡμῶν .
καὶ ἵνα , ἀδελφοί , μὴ νομισθῇ Παῦλος ξενίζειν ἐπὶ τῶν δογμάτων τὸν θεὸν εἰσάγων παρακαλοῦντα ἀνθρώπους , λάβε παλαιᾶς μαρτυρίας ἀπόδειξιν .
παρακαλέσει σε ὁ ὀνομάσας σε .
παρακαλεῖ σε ὁ πατήρ , παρακαλεῖ ὁ υἱός .
πνεῦμα κυρίου ἐπ ἐμέ , οὗ ἕνεκεν ἔχρισέ με , εὐαγγελίσασθαι πτωχοῖς ἀπέσταλκέ με , παρακαλέσαι πάντας τοὺς πενθοῦντας .
ἐπειδὰν ἀπέλθω , ἄλλον παράκλητον πέμψω .
ἄλλος δὲ οὐκ ἂν εἴη , μὴ ἑτέρου προτεταγμένου .
ἐμφαίνεται τοίνυν τὸ πνεῦμα τὸ ἅγιον ἐν εἴδει πυρὸς γλωσσῶν .
διὰ τί οὖν γλῶσσαι 0 ;
διὰ τὸ τοῦ κηρύγματος χρήσιμον 0 .
ἐπειδὴ γὰρ γλώσσης ἐδέοντο οἱ ἀπόστολοι πρὸς τὸ πληρῶσαι διὰ τοῦ κηρύγματος τὰ πέρατα τῆς οἰκουμένης , ὃ ἔμελλεν ἐνεργεῖν τὸ πνεῦμα τὸ ἅγιον , τοῦτο σχηματίζεται κατὰ τὴν δωρεάν .
ἄλλως τε καὶ δι ἀρχαίαν ὑπόθεσιν 0 .
ἐπειδὴ γὰρ τότε οἱ γίγαντες ἐθεομάχουν καὶ πύργον ἐβούλοντο κατασκευάσαι , γλώσσας ὁ θεὸς ἀποστείλας ἐμέρισε τῶν κακῶν τὴν συμφωνίαν , ἀποστέλλει καὶ νῦν ἐνεργείας γλωσσῶν , ἵνα συνάψῃ τὴν διαμερισθεῖσαν οἰκουμένην .
καὶ ἦν πρᾶγμα ξένον .
γλῶσσαι τὴν οἰκουμένην ἔτεμον ·
γλῶσσαι τὴν οἰκουμένην συνῆψαν , γλῶσσαι διὰ τὸ κήρυγμα .
πυρὸς δὲ διὰ τί 0 ;
ἐπειδὴ ὑλομανήσασα ἡ ἀσέβεια , καὶ πάντα τὸν κόσμον συνδήσασα δίκην ἀκάνθης κατεῖχεν , ἀποστέλλει πυρίνας γλώσσας ἀναλίσκουσας τὴν ἄκανθαν τῆς ἀσεβείας .
πῦρ ἦλθον βαλεῖν ἐπὶ τὴν γῆν .
πῦρ οὐκ ἀφανιστικόν 0 .
τὸ γὰρ τοῦ θεοῦ πῦρ οὐ καίει ἀλλ ἁγιάζει .
διὰ τοῦτο τῷ Ἡσαΐᾳ ἀπεστάλη ἓν τῶν χερουβὶμ ἔχον ἄνθρακα πυρὸς ἀπὸ τοῦ θυσιαστηρίου .
καὶ ὡς ἐπέθηκε τοῖς χείλεσιν αὐτοῦ , Ἰδοὺ ἀφῄρηκα τὰς ἀνομίας σου καὶ τὰς ἁμαρτίας σου .
ταύτην τοίνυν τὴν ἑορτὴν τῆς τοῦ ἁγίου πνεύματος ἐπιδημίας σεμνῶς ἑορτάζοντες , δόξαν ἀναπέμψωμεν τῷ πατρὶ καὶ τῷ υἱῷ καὶ τὸ ἁγίῳ πνεύματι .
τίμησον τοῦ πνεύματος τὴν ἐπιφοίτησιν .
τιμᾶται δὲ πνεύματος ἐπιφοίτησις ἐν συγχωρήσει ἁμαρτημάτων .
ὅπου γὰρ πνεῦμα ἅγιον , ἐκεῖ ἄφεσις 0 1 .
λάβετε πνεῦμα ἅγιον ·
τὸ πνεῦμα τὸ ἅγιον κηρύττει τὸ ἐλευθεροῦν .
ἐλευθεροῖ πατήρ , ἐλευθεροῖ υἱός , ἐλευθεροῖ τὸ πνεῦμα τὸ ἅγιον 0 .
δοῦλος δὲ ἐλευθερίαν παρέχειν οὐ δύναται .
ὃ γὰρ μὴ ἔχει οὐ χαρίζεται .
διὰ τοῦτο , ἵνα μάθῃς καινὴν ἐλευθερίαν υἱοῦ καὶ πνεύματος , Ἐὰν μὴ ὁ υἱὸς ὑμᾶς ἐλευθερώσῃ , δοῦλοί ἐστε .
ἀπέδωκεν ἑαυτῷ τὴν ἐλευθερίαν .
Οὕτω κατοπτριζόμεθα , ὡς ἀπὸ κυρίου πνεύματος 0 ·
ὅπου δὲ πνεῦμα κυρίου , ἐκεῖ ἐλευθερία 0 1 .
ποτὲ μὲν πνεῦμα το ἅγιον λέγεται , ποτὲ δὲ πνεῦμα υἱοῦ , ποτὲ δὲ πνεῦμα πατρός , οὐκ ἐν συγχύσει κηρυττόμενον , ἀλλὰ τὸ ἀδιάσπαστον τῆς θείας οὐσίας ἑρμηνευόμενον 0 1 .
μὴ μεριμνήσητε γάρ φησι τί λαλήσητε ·
οὐ γὰρ ὑμεῖς ἐστε οἱ λαλοῦντες , ἀλλὰ τὸ πνεῦμα τοῦ πατρός .
ὁ υἱὸς λέγει τὸ πνεῦμα τοῦ πατρός .
ὁ Παῦλος λέγει τὸ πνεῦμα τοῦ υἱοῦ .
ζωοποιεῖ καὶ τὸ πνεῦμα .
ὥσπερ ὁ πατὴρ ἐγείρει τοὺς νεκροὺς καὶ ζωοποιεῖ , οὕτω καὶ ὁ υἱὸς οὓς θέλει ζωοποιεῖ .